To κλαμπ Νammos στη Μύκονο δεν έκλεισε παρά το λουκέτο που θα έμπαινε από την ΑΑΔΕ επειδή δεν έκοψε αποδείξεις αξίας 73.000 ευρώ. Οι ιδιοκτήτες του Nammos αμφισβήτησαν την ύπαρξη της φορολογικής παράβασης και προχώρησαν στην κατάθεση μήνυσης εναντίον των εφοριακών, γεγονός που περιπλέκει την υπόθεση.

Το κλιμάκιο εφοριακών έκανε έλεγχο στο Nammos κατά τον οποίο διαπιστώθηκε πως δεν είχαν εκδοθεί 250 αποδείξεις συνολικού ύψους 73.000 ευρώ!

Αυτόματα κινήθηκαν οι διαδικασίες που προβλέπει ο νόμος για να σφραγιστούν οι εγκαταστάσεις του για 48 ώρες.Να σημειωθεί πως η γνωστή επιχείρηση θα άνοιγε σήμερα τη θερινή σεζόν με μεγάλη εκδήλωση με τη συμμετοχή celebrities όπως η Τζίτζι Χαντίντ, η Εμιλι Ρατακόφσκι και η Κέιτ Μος.

Το σχετικό πρόγραμμα που είχε διαφημιστεί προέβλεπε διάσημους DJ και τραγουδιστές και πλήθος επωνύμων.

Aπό το Nammos υποστηρίζουν ότι τα μέλη του κλιμακίου προσυπέγραψαν το σημείο έλεγχου με ψευδείς διαπιστώσεις και γι αυτό προέβησαν στην κατάθεση μήνυσης. Το γεγονός αυτό, φαίνεται ότι εμποδίζει το σφράγισμα του καταστήματος.